NORAKSTS

|  |  |
| --- | --- |
| 28.04.2016. | Nr.4/5 |

**JELGAVAS PILSĒTAS PAŠVALDĪBAS PROFESIONĀLĀS IEVIRZES UN INTEREŠU IZGLĪTĪBAS IESTĀDES** **“JELGAVAS BĒRNU UN JAUNATNES SPORTA SKOLA” PAMATLĪDZEKĻA - SPORTA HALLES**

**LAPSKALNA IELĀ 18C IZSLĒGŠANA NO BILANCES**

(ziņo I.Škutāne)

**Atklāti balsojot ar 15 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, A.Rāviņš, D.Olte, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

Saskaņā ar likuma „Par pašvaldībām” 21.panta pirmo daļu, Ministru kabineta 2009.gada 15.decembra noteikumiem Nr.1486 “Kārtība, kādā budžeta iestādes kārto grāmatvedības uzskaiti”, Jelgavas pilsētas pašvaldības grāmatvedības uzskaites kārtību (apstiprināta ar Jelgavas pilsētas pašvaldības administrācijas 2014.gada 10.novembra rīkojumu Nr.306-ri), Jelgavas pilsētas pašvaldības iestādes “Sporta servisa centrs” 2016.gada 15.aprīļa iesniegumu ar lūgumu izslēgt sporta halli no bilances sakarā ar to, ka tā atrodas neapmierinošā tehniskā stāvoklī un tās atjaunošana nav ekonomiski lietderīga,

**JELGAVAS PILSĒTAS DOME NOLEMJ:**

Izslēgt no Jelgavas pilsētas pašvaldības profesionālās ievirzes un interešu izglītības iestādes “Jelgavas Bērnu un jaunatnes sporta skola” bilances (konts 1242) pamatlīdzekli – sporta halli Lapskalna ielā 18C (kadastra apzīmējums 0900 012 0040 025) ar vērtību 8486,01 *euro* (astoņi tūkstoši četri simti astoņdesmit seši *euro* un 01 *cents*).

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 28.aprīlī